སྐབས་དེར་བདག་པོས་ད་དུང་ཁང་ཞབས་ཀྱི་བྲག་ཕུག་ནང་འདམ་པའི་བྱིས་པ་ཡོད་ཅེས་ཟེར།འདམ་པའི་བྱིས་པ་ཞེས་པ་ནི་འདམ་པས་བཞེངས་པའི་ལྷ་སྐུ་འདྲ་མིན་ནམ་སྙམ་སྟེ་སོང་ནས་བལྟས་དུས།སྨྱུག་མའི་ནགས་ཚལ་ནང་པོ་ཏི་འདྲ་བའི་བྲག་རྡོ་བརྩེགས་མ་ཅན་ཞིག་གི་འོག་ལ་ཚ་ཚ་མང་པོ་གཏོར་འདུགམང་ཆེ་བ་ནི་མགོ་ཆད་མཇུག་རྡུམ་ལས་ཆ་ཚང་བ་ཞིག་ཕལ་ཆེར་མེད་པ་ནི་དུས་ཡུན་རིང་པོ་འགོར་བ་དང་བྱིས་པ་བསམ་མེད་རྣམས་ཀྱིས་རྩེད་ཆས་བྱེད་པས་ཡིན་རྒྱུ་རེད།བདག་པོས་འདི་ཚོ་ནི་ཁོ་རང་ཆུང་དུས་ནས་ཡོད་ཟེར་བ་ཙམ་ལས་ཚ་ཚ་ཞེས་མིང་ཡང་མི་ཤེས་པར་འདམ་པའི་བྱིས་པ་ཞེས་དགོད་ཤོར་བའི་མིང་གིས་འབོད་ཀྱིན་ཡོད་པས།འཇིག་རྟེན་གྱི་དངོས་པོ་མང་པོ་མིང་མེད་པ་ནས་འགོ་ཚུགས་ཏེ་རིམ་བཞིན་དོན་གྱིས་སྟོང་བ་དང་།མཐར་རྗེས་མེད་ཤུལ་མེད་དུ་ཆགས་འགྲོ་བའི་གནས་ལུགས་ལ་བདེན་ཁ་མི་སྟེར་རང་སྟེར་རེད་བསམས།